Document ID: /roh_data/filtered/fineweb-2-filterrobots_roh.jsonl.gz/54102

Perscrutaders americans han eruì quatter facturs da ristga che favuriseschan Long Covid. Autoanticorpuls giogan la rolla principala. Latiers sa tracti d'anticorpuls che lian in antigen da l'agen corp. Els en caracteristics per malsognas d'autoimmunitad – sco reumatissem –, sa mussan però er tar cancer. Ulteriurs facturs èn in'auta concentraziun dal coronavirus, diabetes mellitus ed ina reactivaziun dal virus da Epstein-Barr, in virus da herpes.
Tenor il studi po ina sperta diagnosa dals quatter facturs da ristga gist suenter l'nfecziun gidar d'evitar u mitigiar Long Covid. Quai entras mesiras da terapia adattadas.
Ord l'archiv